For at bedømme, om der er tale om en reklamationsberettiget fejl ser man bl.a. på:
Omstændighederne for handlen.
Bilens pris.
Alder og kilometertal.
Samt hvad der i øvrigt har været oplyst om varen.
Der er vil være fejl på meget billige biler eller biler med meget høje kilometertal, som ikke kan betragtes som reklamationsberettigede mangler. Det viser praksis fra Ankenævn for biler.
Men det vil altså bero på en konkret vurdering, som bl.a. kan medføre at en ældre, men dyr bil med et højt kilometertal godt kan have flere reklamationsberettigede mangler end en billig bil med et tilsvarende kilometertal. Man ser derfor på hvilken berettiget forventning, køberen kan have haft, da han eller hun købte bilen.